2003/431/EY: Neuvoston päätös, tehty 11 päivänä kesäkuuta 2003, Euroopan yhteisön ja Mauritiuksen hallituksen välisessä Mauritiuksen vesialueilla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista 3 päivän joulukuuta 2002 ja 2 päivän joulukuuta 2003 väliseksi ajaksi koskevan kirjeenvaihtona tehdyn sopimuksen allekirjoittamisesta yhteisön puolesta ja sen väliaikaisesta soveltamisesta



Virallinen lehti nro L 147 , 14/06/2003 s. 0038 - 0039



Neuvoston päätös, tehty 11 päivänä kesäkuuta 2003, Euroopan yhteisön ja Mauritiuksen hallituksen välisessä Mauritiuksen vesialueilla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista 3 päivän joulukuuta 2002 ja 2 päivän joulukuuta 2003 väliseksi ajaksi koskevan kirjeenvaihtona tehdyn sopimuksen allekirjoittamisesta yhteisön puolesta ja sen väliaikaisesta soveltamisesta (2003/431/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan kanssa, ottaa huomioon komission ehdotuksen, sekä katsoo seuraavaa: (1) Euroopan talousyhteisön ja Mauritiuksen hallituksen välisen Mauritiuksen vesialueilla harjoitettavasta kalastuksesta tehdyn sopimuksen(1) 12 artiklan 3 kohdan mukaisesti sopimuspuolet aloittavat ennen sopimuksen liitteenä olevan pöytäkirjan voimassaoloajan päättymistä neuvottelut määritelläkseen yhteisesti pöytäkirjan sisällön seuraavaksi kaudeksi ja tarvittaessa liitteeseen tehtävät muutokset tai lisäykset. (2) Koska Mauritius ei ollut odottamiensa tietojen puuttuessa valmis aloittamaan neuvotteluja, sopimuspuolet päättivät jatkaa nykyisen(2), asetuksella (EY) N:o 444/2001(3) hyväksytyn pöytäkirjan voimassaoloa kirjeenvaihtona tehdyllä, 29 päivänä marraskuuta 2002 parafoidulla sopimuksella yhdellä vuodella, kunnes pöytäkirjan muuttamista koskevat neuvottelut saadaan päätökseen. (3) Tämän kirjeenvaihtona tehdyn sopimuksen nojalla yhteisön kalastajilla on edelleen kalastusmahdollisuuksia Mauritiuksen suvereniteettiin tai lainkäyttövaltaan kuuluvilla vesillä 3 päivän joulukuuta 2002 ja 2 päivän joulukuuta 2003 välisenä aikana. (4) Yhteisön kalastusalusten toiminnan keskeytymisen estämiseksi on välttämätöntä, että kyseisen pöytäkirjan voimassaolon jatkamista sovelletaan viipymättä. Kirjeenvaihtona tehty sopimus on näin ollen syytä allekirjoittaa sillä edellytyksellä, että neuvosto tekee päätöksen sopimuksen tekemisestä, ja soveltaa sitä väliaikaisesti. (5) Olisi vahvistettava päättymässä olevan pöytäkirjan kalastusmahdollisuuksien jakoperusteet jäsenvaltioittain, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Mauritiuksen hallituksen välisessä Mauritiuksen vesialueilla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista 3 päivän joulukuuta 2002 ja 2 päivän joulukuuta 2003 väliseksi ajaksi koskevan kirjeenvaihtona tehdyn sopimuksen allekirjoittaminen sillä edellytyksellä, että neuvosto tekee päätöksen sopimuksen tekemisestä. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö(t), jo(i)lla on valtuudet allekirjoittaa kirjeenvaihtona tehty sopimus yhteisön nimissä edellyttäen, että sopimus tehdään. 3 artikla Kirjeenvaihtona tehtyä sopimusta sovelletaan väliaikaisesti yhteisön osalta 3 päivästä joulukuuta 2002. 4 artikla Pöytäkirjan 1 artiklassa vahvistetut kalastusmahdollisuudet jaetaan jäsenvaltioiden kesken seuraavasti: a) nuottaa käyttävät tonnikala-alukset: >TAULUKON PAIKKA> b) pintasiima-alukset: >TAULUKON PAIKKA> c) siimalla pyytävät alukset: >TAULUKON PAIKKA> Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon minkä tahansa muun jäsenvaltion lisenssihakemukset. 5 artikla Jäsenvaltioiden, joiden alukset kalastavat kirjeenvaihtona tehdyn sopimuksen nojalla, on ilmoitettava komissiolle kaikkien Mauritiuksen kalastusvyöhykkeellä pyytämiensä kalakantojen saaliiden määrät komission asetuksessa (EY) N:o 500/2001(4) säädettyjen yksityiskohtaisten sääntöjen mukaisesti. Tehty Luxemburgissa 11 päivänä kesäkuuta 2003. Neuvoston puolesta Puheenjohtaja G. Drys (1) EYVL L 159, 10.6.1989, s. 2. (2) EYVL L 180, 19.7.2000, s. 30. (3) EYVL L 64, 6.3.2001, s. 1. (4) EYVL L 73, 15.3.2001, s. 8.